Wladimir Balentien
Wladimir Ramon (Coco) Balentien (n. 2 di yüli 1984 na Willemstad) ta un pelotero kurasoleño ku ta hunga pa Tokyo Yakult Swallows den e Liga di Hapon Sentral. Na Hapon el a kiebra, dentro di un temporada na aña 2013, e rekord di homeruns establesé pa Sadaharu Oh na 1964, i a fiha e rekord aktual di 60 homeruns. Desde 2007 pa 2009 Balentien tabata hunga pa Major League Baseball (MLB) den e ekiponan di Seattle Marines i Cincinnati Reds.

Karera 
Wladimir Balentien a firma su promé kontrato profeshonal ku Seattle Mariners na 2000.. Dia 4 di sèptèmber 2007 el a hunga su promé wega den MLB ku Seattle. Ku 170 wega hungá entre 2007 i 2009 el a marka un karera remarkabel riba e nivel mas haltu di beisbòl merikano. Di 2003 pa 2010 ela hunga primordialmente den Liga Menor. 

Durante Weganan Olímpiko di Zomer 2004 na Atenas, Gresia, Balentien a forma parti di e ekipo hulandes, ku a logra posishoná number 6 den e torneo di beisbòl. Ela hunga tambe pa Hulanda den World Baseball Classic 2013.

Na 2022 Balentien a anunsiá di pone un fin na su karera komo pelotero despues di e weganan di World Baseball Classic na mart 2023.

Link eksterno 
 Retrosheet
 NPB.jp
 4 Wladimir Balentien PLAYERS2021 - wèpsait ofisial Fukuoka SoftBank Hawks 
 Pura Pelota (Venezuelan Winter League)
 Wladimir Balentien riba Twitter
 Coco Balentien riba Instagram

Hende
Beisbolista
Kòrsou